钦定古今图书集成/明伦汇编/氏族典/第241卷 > 张彦卿
## 钦定古今图书集成/明伦汇编/氏族典/第241卷 > 张彦卿

按《十国春秋》，“南唐张彦卿，不知何郡县人，保大末，为
楚州防御使。周世宗南侵，师锐甚，旬日间连破海、泰
二州及静海军。元宗下令，命焚东都官寺民庐，徙其民度江。周世宗亲御旗鼓，攻楚州，自城以外皆已下。
发州民濬老鹳河，遣齐云战舰数百，自淮入江，势如
震霆烈焰，彦卿独不为动。及梯冲临城，凿城为窟室”，
实薪而焚之，城皆摧圮，遂陷。彦卿犹列阵城内，誓死
奋击，谓之“巷斗。”日暮，转至州廨，长短兵皆尽。彦卿取
绳床搏战，与兵马都监郑昭业等千馀人皆死之，无
一人生降者。周兵丧伤亦甚众，周世宗怒，尽屠城中
诸民，焚其室庐，然得彦卿子光祐，不杀也。元宗嘉彦
卿忠，诏赠侍中。